ORI บวกสวนตลาด! รับเป้ารายได้ใหม่ 9 พันลบ. โชว์แบ็กล็อก 2.52 หมื่นลบ.
ORI บวกสวนตลาด! รับเป้ารายได้ใหม่ 9 พันลบ. ล่าสุด ณ เวลา 11.15 น. ราคาอยู่ที่ 15.00 บาท บวก 0.40 บาท หรือ 2.74% สูงสุดที่ 15.10 บาท ต่ำสุดที่ 14.70 บาท มูลค่าซื้อขายที่ 94.59 ล้านบาท
31 ก.ค. 2560

ผู้สื่อข่าวรายงานว่า ราคาหุ้นบริษัท ออริจิ้น พร็อพเพอร์ตี้ จำกัด (มหาชน) หรือ ORI ณ เวลา 11.15 น. ราคาอยู่ที่ 15.00 บาท บวก 0.40 บาท หรือ 2.74% สูงสุดที่ 15.10 บาท ต่ำสุดที่ 14.70 บาท มูลค่าซื้อขายที่ 94.59 ล้านบาท ขณะที่ดัชนีตลาดหุ้นไทยโดยรวมลบ 0.40%

โดยราคาหุ้น ORI ปรับตัวขึ้นแรงสวนภาวะตลาดหุ้นที่ปรับตัวลงในวันนี้ ขณะที่บริษัทตั้งเป้ายอดขายขึ้นเป็น 1.4 หมื่นล้านบาท และเป้ารายได้เป็น 9 พันล้านบาท
ด้าน นายพีระพงศ์ จรูญเอก ประธานเจ้าหน้าที่บริหาร ORI เปิดเผยว่า บริษัทได้ปรับเพิ่มยอดขายขึ้นเป็น 1.4 หมื่นล้านบาท จากเดิม 1.3 หมื่นล้านบาท และเพิ่มเป้ารายได้เป็น 9 พันล้านบาท จากเดิม 6 พันล้านบาท โดย ณ สิ้นเดือน มิ.ย.60 บริษัทมียอดขายรอโอน (Backlog) ที่ระดับ 25,285 ล้านบาท
นอกจากนี้ ปรับแผนการเปิดตัวโครงการจากเดิม 9 โครงการ มูลค่า 1.5 หมื่นล้านบาท เพิ่มเป็น 12 โครงการ มูลค่า 1.8 หมื่นล้านบาท แบ่งเป็น โครงการคอนโดมิเนียม 11 โครงการ และโครงการบ้านแนวราบ ซึ่งเป็นโครงการแรกของ ORI อีก 1 โครงการ โดยจะมีการเปิดตัวโครงการใหม่ในช่วงครึ่งปีหลังรวม 8 โครงการ